v2025

**ADATKEZELÉSI TÁJÉKOZTATÓ**

Kábítószer-függőséggel kapcsolatos ambuláns kezelésről

1. **Adatkezelő megnevezése, elérhetősége**: Szeged Megyei Jogú Város Önkormányzata Egyesített Szociális Intézmény, cím: 6724 Szeged, Kálvária sugárút 45., e-mail: titkarsag@egyszocint.ritek.hu, tel: 62/425-177)
2. **A szolgáltatások helyszíne:** 6726 Szeged, Fésű u. 4.
3. **Adatvédelmi tisztviselő neve, elérhetősége:** RITEK Zrt., székhelye: 6724 Szeged, Huszár utca 1., e-mail címe: dpo@ritek.hu, telefonszáma: +36 62 421-247
4. **Érintettek kategóriái:**
5. a 66/2012. (IV. 2.) Korm. rendelet szerinti Fogyasztó, természetes személy, továbbá
6. adott esetben törvényes képviselő(k),
7. adott esetben közeli hozzátartozó
8. **A kezelt személyes adatok:**
9. Az érintett Fogyasztó neve, neme, állampolgársága, tartózkodási helye, állandó lakcíme, anyja neve, apja neve, születési helye, születési ideje, személyi igazolvány száma, TAJ száma, TEVADMIN szociális Rendszerben, Főnix Pro Integrált Egészségügyi Rendszerben, Igénybevevői Nyilvántartásban (KENYSZI), OSZIR-ban (Országos Szociális Információs Rendszer), Szolgáltatói Nyilvántartási Rendszerben (MŰKENG), Pénzbeli és Természetbeni Ellátások Rendszerben (PTR), az Elektronikus Egészségügyi Szolgáltatás Tér IT rendszerben rögzítendő adatok, iskola megnevezése és címe, elektronikus levélcíme, telefonszáma, szülői felügyelet gyakorlására jogosult személy adatai, adott esetben: jövedelmi adatai, vagyoni állapota, a betegségek nemzetközi osztályozása szerinti kódja (BNO kód), egészségügyi adatai, beilleszkedési nehézség, magatartási problémák, neveltetési körülmények, familiáris légkör, ellátás megkezdésének időpontja, ellátás megszüntetésének időpontja, ellátás megszüntetésének módja, ellátás megszüntetésének oka, a jogosultsági feltételek, munkaügyi státusz, Kezelési Igény Indikátor kitöltési adatok, adott esetben a büntetőügy száma, folyamatban lévő büntetőeljárás, korábbi büntetés(ek)
10. törvényes képviselő neve, neme, állampolgársága, tartózkodási helye, állandó lakcíme, személyi igazolvány száma, TAJ száma, elektronikus levélcíme, telefonszáma,
11. közeli hozzátartozó neve, neme, állampolgársága, tartózkodási helye, állandó lakcíme, személyi igazolvány száma, TAJ száma, elektronikus levélcíme, telefonszáma,
12. **Az adatkezelés célja:**
	1. egy közfeladat, az egészségügyi szolgáltató tevékenység biztosítása, a helyi önkormányzatokról szóló 1990. évi LXV. törvényben és az egészségügyről szóló 1997. évi CLIV. törvényben foglalt szolgáltatás,
	2. felvilágosítás, tanácsadás, tájékoztatás a drogproblémában érintettek és hozzátartozóik részére egyéni és csoportos formában.
	3. mentálhigiénés gondozási folyamatban: életvitel segítése, motivációs beszélgetések, döntést elősegítő- megerősítő beszélgetések, leállási folyamatban kontroll és pszichés támogatás, visszaesés megelőzés, ártalomcsökkentés.
	4. egészségügyi ellátásokhoz hozzájutás elősegítése (drogambulancia, szűrővizsgálatok, más szakellátás).
	5. Szociális, hivatalos ügyek intézésében segítségnyújtás.
	6. a központi elektronikus nyilvántartási rendszer, különösen a KENYSZI, a TEVADMIN, továbbá az Állami Egészségügyi Ellátó Központ által működtetett Elektronikus Egészségügyi Szolgáltatás Tér informatikai rendszerekben történő kötelező adatkezelés, a Főnix Pro Integrált Egészségügyi Rendszerben adatrögzítés,
	7. szabadidő eltöltési lehetőségek, programok; csocsó, ping-pong, darts, kiállítások, filmestek, diavetítéssel egybekötött előadások, performance-ok,
	8. mosási, tusolási, étkezési lehetőség,
	9. csoportos foglalkozások biztosítása (metadon csoport, személyiségfejlesztő, önismereti csoportok)
13. **A személyes adatkezelés jogalapja:**

A 2016/679 Rendelet „GDPR” 6. cikk (1) bekezdés c) pont szerint, az adatkezelőre vonatkozó jogszabályi kötelezettség teljesítése:

* az egészségügyről szóló 1997. évi CLIV. törvény,
* az államháztartásról szóló 2011. évi CXCV. törvény 41. § (3) bekezdése,
* a NEAK alaptevékenységét az egészségbiztosítási szervekről szóló 386/2016. (XII. 2.) Korm. rendelet,
* az Állami Egészségügyi Ellátó Központról szóló 27/2015. (II. 25.) Korm. rendelet,
* az Elektronikus Egészségügyi Szolgáltatási Térrel kapcsolatos részletes szabályokról szóló 39/2016. (XII. 21.) EMMI rendelet,
* az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény,
* a kábítószerekkel és pszichotróp anyagokkal, valamint az új pszichoaktív anyagokkal végezhető tevékenységekről, valamint ezen anyagok jegyzékre vételéről és jegyzékeinek módosításáról szóló 66/2012. (IV. 2.) Korm. rendelet,
* kábítószer-függőséget gyógyító kezelés, kábítószer-használatot kezelő más ellátás vagy megelőző-felvilágosító szolgáltatás szabályairól szóló 42/2008. (XI. 14.) EüM–SZMM együttes rendelet,
* a gyermekek védelméről és a gyámügyi igazgatásról szóló 1997. évi XXXI. törvény,
* a fertőző betegségek és a járványok megelőzése érdekében szükséges járványügyi intézkedésekről szóló 18/1998. (VI. 3.) NM rendelet,
* a kötelező egészségbiztosítás keretében igénybe vehető betegségek megelőzését és korai felismerését szolgáló egészségügyi szolgáltatásokról és a szűrővizsgálatok igazolásáról szóló 51/1997. (XII. 18.) NM rendelet,
* a szociális és gyermekvédelmi ellátások országos nyilvántartásáról szóló 392/2013. (XI. 12.) Korm. rendelet,
* a szociális, gyermekjóléti és gyermekvédelmi igénybevevői nyilvántartásról szóló 415/2015. (XII. 23.) Korm. rendelet,
* a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról szóló 369/2013. (X. 24.) Korm. rendelet,
* a szociális igazgatásról és szociális ellátásokról szóló 1993. évi III. törvény,
* a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet,
* a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról szóló 235/1997. (XII. 17.) Korm. rendelet,
* a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SZCSM rendelet,
* a gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló 36/2007. (XII. 22.) SZMM rendelet,
* a személyes gondoskodást nyújtó szociális ellátások igénybevételéről szóló 9/1999. (XI. 24.) SZCSM rendelet,
1. A személyes adatok forrása: részben közvetlenül az érintettől kerülnek felvételre.
2. Az adatkezelés során automatizált döntéshozatalra és profilalkotásra nem kerül sor. Az adatkezelő harmadik országba/nemzetközi szervezet részére nem továbbít személyes adatot.
3. **Címzettek I., a személyes adatokhoz való adatkezelői hozzáférés:** Az Adatkezelő, a Dr. Farkasinszky Terézia Drogcentrum szolgáltató által foglalkoztatott, megbízott személyek, közalkalmazottak, az intézmény vezetői.
4. **Címzett II., a következő, a GDPR 4. cikk 10. pont szerinti harmadik fél részére történő adat átadás:**

|  |  |  |
| --- | --- | --- |
| **Központi, regionális szervezet neve:** | **Elérhetőségek** | **Szervezet feladatai** |
| Család- és Gyermekjóléti Központ | 6723 Szeged, Sás u. 2., Telefon: 06-62-464-364, E-mail: szeged@csgyjk.ritek.hu | a gyermekvédelmi jelzőrendszer működtetésének a biztosítása |
| Szociális és Gyermekvédelmi Főigazgatóság  | 1132 Budapest, Visegrádi u. 49., Honlap: [http://szocialisportal.hu](http://szocialisportal.hu/), telefonszám: +36-1-769-1704, e-mail: info@szgyf.gov.hu | ellátja a szociális igazgatásról és szociális ellátásokról szóló 1993. évi. III. törvény és a gyermekek védelméről és a gyámügyi igazgatásról szóló 1997. évi XXXI. törvény szerinti fenntartói feladatokat |
| BÉKER-SOFT INTERNATIONAL Kft.  | 1184 Budapest, Hengersor u. 73., web oldal: <https://www.bsi.hu/kapcsolat>, e-mail elérése: support@bsi.hu, Telefonszám: (1) 292 1023 | Főnix Pro Integrált Egészségügyi Rendszer fejlesztése, üzemeltetése |
| Nemzeti Egészségbiztosítási Alapkezelő | 1139 Budapest, Váci út 73/A, Telephely: 6726 Szeged, Bal fasor 17-21., Web: http://www.oep.hu/ | az egészségügyi szolgáltatások finanszírozására, gyógyszer, gyógyászati segédeszköz kiszolgáltatására, gyógyászati ellátás nyújtására és az ehhez kapcsolódó ártámogatás elszámolása, folyósítása |
| Magyar Államkincstár Csongrád-Csanád Vármegyei Igazgatóság | 6720 Szeged, Széchenyi tér 9., Telefon: +3662568168, honlap: <http://tcs.allamkincstar.gov.hu/>,  | A KENYSZI, OSZIR (Országos Szociális Információs Rendszer), Szolgáltatói Nyilvántartási Rendszer (MŰKENG), Pénzbeli és Természetbeni Ellátások Rendszer (PTR) program biztosítása, szolgáltatások költségvetési feladatainak ellátása, bérszámfejtés, nyugellátási szolgáltatások költségvetési feladatainak ellátása, adott esetben: gyermekjóléti és gyermekvédelmi szolgáltatások költségvetési feladatainak ellátása |
| Állami Egészségügyi Ellátó Központ | 1125 Budapest, Diós árok 3., Tel.: (+361) 356-1522, web: [www.aeek.hu](http://www.aeek.hu/), mail: aeek@aeek.hu | A 27/2015. (II. 25.) Korm. rendelet 6. § (4)-(6) bekezdésein alapján az Elektronikus Egészségügyi Szolgáltatás Tér IT rendszer működtetője, melyhez 2017. november 1-jén a háziorvosi szolgálatok, járó- és fekvőbeteg-ellátó intézmények, és az összes gyógyszertár csatlakozott. |
| társintézmények, egészségügyi és szociális intézmények | illetékesség szerint | a gyermekvédelmi jelzőrendszer és egészségügyi ellátás működtetésének a biztosítása |
| nyomozati és bírói szervezetek | illetékesség szerint | büntető eljárás megindítása, lefolytatása, döntéshozatal |

1. **Címzett III., Az Adatkezelő által igénybe vett Adatfeldolgozók:**

|  |  |  |
| --- | --- | --- |
| **Címzett szervezet neve:** | **Elérhetőségek** | **Címzett feladatai** |
| RITEK Zrt. | 6724 Szeged, huszár u. 1., Honlap: http://www.ritek.hu/, Központi e-mail: iroda@ritek.hu, Telefonszám: 62 / 421-605 | IT rendszer üzemeltetés, levelező rendszer tárhely szolgáltatása |

1. **A személyes adatok tárolásának időtartama**:
2. Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény 35/D. § (1)-(2) bekezdések alapján 25 év.
3. a szerződéseket 5 évig őrzik meg, a Polgári Törvénykönyvről szóló 2013. évi V. törvény 6:22. § (1) bekezdése alapján,
4. a számviteli bizonylatokat a kiállításuktól számított 8 évig őrzik meg, a számvitelről szóló 2000. évi C. törvény 169. § (1)-(2) bekezdés alapján,
5. **Adatbiztonság az adatkezelés során:**
6. Az Adatkezelő a papír alapú iratok kezelése és az elektronikus adatok használata során az információbiztonsági előírásai alapján, megfelelően gondoskodik arról, hogy ne forduljon elő adatvédelmi incidens.
7. A Szociális és Gyermekvédelmi Főigazgatóság önálló információbiztonsági rendszerrel gondoskodik az adatvédelmi incidens kizárásáról.
8. A Kincstár teljesíti a közfeladatot ellátó szervekre vonatkozó informatikai biztonságról szóló mindenkori hatályos jogszabályi követelményeket (jelenleg az állami és önkormányzati szervek elektronikus információbiztonságáról szóló 2013. évi L. törvény és az annak végrehajtásával kapcsolatos 41/2015. (VII. 15.) BM rendelet szabályait). Bizonyos tevékenységei esetében a Kincstár köteles szigorú nemzetközi standardoknak (pl. ISO 27001) megfelelni, melyek szintén az adatbiztonságot garantálják. A papíralapú iratkezelés biztonságát a Kincstár Iratkezelési Szabályzata és a Kincstár épületeire, fizikai működésére vonatkozó Biztonsági Szabályzata útján biztosítja.
9. Az Elektronikus Egészségügyi Szolgáltatás Tér működtetője a jogosulatlan hozzáférés megakadályozására az adatok titkosított tárolása mellett az azokhoz való hozzáférés kizárólag megbízható azonosítás (tanúsítvány alapú, vagy kétfaktoros azonosítás) után lehetséges. Az EESZT tekintetében minden üzleti és rendszeresemény naplózásra, az adminisztrációs tevékenységek a módosítást ellehetetlenítő módon rögzítésre kerülnek. A külső hozzáférés megakadályozása érdekében a rendszert tűzfalak védik, valamint a rendszer bizonyos felületei (pl. adminisztrációs felületek) kizárólag belső hálózatból érhetők el.
10. A NEAK a létfontosságú rendszerek és létesítmények azonosításáról, kijelöléséről és védelméről szóló 2012. évi CLXVI. törvény értelmében nemzeti létfontosságú rendszerelemmé törvény alapján kijelölt egészségbiztosítás informatikai rendszerének üzemeltetője, továbbá nemzeti adatvagyon-elemeket is kezel, amelyek 5-ös biztonsági osztálynak megfelelő informatikai rendszer keretén belül védendőek.
11. Főnix Pro Integrált Egészségügyi Rendszer-t a BÉKER-SOFT INTERNATIONAL Kft. üzemelteti, a FőnixWEB interneten keresztül használható, és az intézmények ellátási területének lakossága, illetve az ott működő családi orvosi praxisok számára teszi elérhetővé a szolgáltatásokat. A FőnixWEB rendszer egy - a banki szolgáltatások esetében is bevált -, mobiltelefon alapú védelmi rendszert használ.
12. **Az érintett adatkezeléssel kapcsolatos jogai:**
13. A „GDPR” alapján:
* Tájékoztatás kéréshez, betekintéshez (hozzáféréshez) való jog. Az érintett az Adatkezelőtől kérheti, az adjon tájékoztatást, hogy róla milyen személyes adatot kezelnek, annak forrásáról, az adatkezelés céljáról, jogalapjáról, időtartamáról, az adattovábbítás jogalapjáról és címzettjéről.
* A helyesbítéshez való jog. Az érintett helyesbítéshez való joga minden adatkezelési jogalap vonatkozásában megilleti. Az Adatkezelő a kérelmem esetén indokolatlan késedelem nélkül helyesbíti az érintettre vonatkozó pontatlanul kezelt személyes adatokat.
* Adattörléshez (elfeledtetéshez) való jog. Az érintett kérheti, hogy az Adatkezelő törölje a személyes adatait. A törlési kérelmet az Adatkezelő különösen abban az esetben utasítja el, ha a jogszabály őt a személyes adatok tárolására és / vagy zárolásra kötelezi, pl. hatósági vagy bírósági eljárás során.
* Zároláshoz való jog. Az érintett kérheti, hogy a személyes adatait az Adatkezelő zárolja, ami a tárolt személyes adatok megjelölését jelenti a jövőbeli kezelésük korlátozása céljából. A zárolás addig tart, amíg az érintett által megjelölt indok szükségessé teszi az adatok tárolását.
* A tiltakozáshoz való jog. Az érintett írásban tiltakozhat az adatkezelés ellen. Így például, ha az Adatkezelő személyes adatot közvetlen üzletszerzés, ennek érdekében például a személyes adatára vonatkozó matematikai és statisztikai elemző eljárásokat alkalmazna, vagy közvélemény-kutatás vagy tudományos kutatás céljából továbbítaná, felhasználná.
* Adathordozhatósághoz való jog. Az érintett jogosult kérni az Adatkezelőtől a személyes adatainak adatkezelők közötti, másik adatkezelőnek történő közvetlen továbbítását, ha ez technikailag megvalósítható és nem ütközik uniós vagy nemzeti jogszabály előírásába.
* Önkéntes hozzájárulás esetén a visszavonáshoz való jog. Az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.
* Jogorvoslathoz való jog.
1. Az egészségügyről szóló 1997. évi CLIV. törvény 25. § alapján; A beteg jogosult arra, hogy az egészségügyi ellátásában részt vevő személyek az ellátása során tudomásukra jutott egészségügyi és személyes adatait (a továbbiakban: orvosi titok) csak az arra jogosulttal közöljék, és azokat bizalmasan kezeljék. A betegnek joga van arról nyilatkozni, hogy betegségéről, annak várható kimeneteléről kiknek adható felvilágosítás, illetve kiket zár ki egészségügyi adatainak részleges vagy teljes megismeréséből. A betegnek joga van megnevezni azt a személyt, akit fekvőbeteg-gyógyintézetbe történő elhelyezéséről, egészségi állapotának alakulásáról értesíthetnek, illetve joga van bármely személyt ebből kizárni. A beteg által megnevezett személyt a fekvőbeteg-gyógyintézet köteles értesíteni a beteg elhelyezéséről és annak megváltoztatásáról, valamint egészségi állapotának jelentős mértékű változásáról.
2. A szociális igazgatásról és szociális ellátásokról szóló 1993. évi III. törvény 94/E. §

alapján, a személyes gondoskodást nyújtó szociális intézményekben az ellátást igénybevevőt megilleti személyes adatainak védelme, valamint a magánéletével kapcsolatos titokvédelem.

1. Az érintteti jogok gyakorlásának módja: az Érintett az Adatkezelőhöz és / vagy az adatvédelmi tisztviselőjéhez fordulhat (személyesen, telefonon, vagy e-mailen) adatvédelmi jogi kérdéseivel, valamint a gyakorolni kívánt jogai érvényesítésével kapcsolatosan.
2. Az adatbiztonsági követelmények teljesülése és az érintett jogainak védelme érdekében az Adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
3. Az Érintett által beküldött jogosulti igény, kérés esetén, az Adatkezelő köteles a kérelem benyújtásától számított legrövidebb idő alatt, legfeljebb azonban egy hónapon belül, közérthető formában, az érintett erre irányuló kérelmére írásban megadni a válaszát.
4. **Jogérvényesítési lehetőségek:**

Ha az érintettnek nem sikerült a személyes adatával kapcsolatos tiltakozását, panaszát, kérelmét az Adatkezelőnél megnyugtató módon rendeznie és / vagy úgy ítéli meg, hogy személyes adatai kezelésével kapcsolatban jogsérelem következett be vagy annak közvetlen veszélye fennáll, úgy

* **a Nemzeti Adatvédelmi és Információszabadság Hatóságnál** jogosult bejelentést tenni és / vagy
* jogosult polgári peres eljárásban **bírósághoz fordulni,** amelynek elbírálása a Szegedi Törvényszék hatáskörébe tartozik. Az érintett választása szerint a per a lakóhelye szerinti törvényszék előtt is megindítható.

**A Nemzeti Adatvédelmi és Információszabadság Hatóság elérhetőségei:**

Székhely: 1055 Budapest, Falk Miksa utca 9-11.

Postacím: 1363 Budapest, Pf. 9.

E-mail: ugyfelszolgalat@naih.hu

Telefon: +36 (1) 391 1400, +36 (30) 683-5969 és +36 (30) 549-6838

Honlap: [www.naih.hu](http://www.naih.hu/)

1. **Egyéb tájékoztató elemek:**
* Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény 12. § (1)-(2) bekezdése alapján, az egészségügyi és a személyazonosító adatoknak az érintett részéről történő szolgáltatása önkéntes; ha az érintett önként fordul az egészségügyi ellátóhálózathoz, a gyógykezeléssel összefüggő egészségügyi és személyazonosító adatainak kezelésére szolgáló hozzájárulását – ellenkező nyilatkozat hiányában – megadottnak kell tekinteni, és erről az érintettet (törvényes képviselőjét) tájékoztatni kell.
* A 2016/679 Rendelet "GDPR" 6. cikk (1) bekezdés b) pont szerint, az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges.
* Az adatkezelés a GDPR 6. cikk (1) bekezdés c) pont szerint is, az adatkezelőre vonatkozó jogszabályi kötelezettségének teljesítése alapján történik.
* Ha a személyes adatokat az érintett nem kívánja megadni, akkor az érintett gyógyulása nem valósulhat meg.
* Magyarország e-egészségügyi rendszere az Elektronikus Egészségügyi Szolgáltatási Tér, melyhez 2017. november 1-jén a háziorvosi szolgálatok, járó- és fekvőbeteg-ellátó intézmények, és az összes gyógyszertár csatlakozott.
* Az egészségügyről szóló 1997. évi CLIV. törvény 26. § alapján, a beteg az egészségügyi szolgáltatás igénybevételekor köteles tiszteletben tartani az erre vonatkozó jogszabályokat és az egészségügyi szolgáltató működési rendjét és a jogszabályban előírt személyes adatait hitelt érdemlően igazolni.
* A szociális igazgatásról és szociális ellátásokról szóló 1993. évi III. törvény 131/A. § szerint, az állam fenntartói feladatainak ellátására a Kormány rendeletében kijelölt szerv a finanszírozási szerződés megkötése, az elszámolás vizsgálata és az ellenőrzés lefolytatása céljából betekinthet a 20. § és a 20/C. § szerinti nyilvántartásokba, megismerheti és kezelheti a nyilvántartásokban szereplő adatokat, megismerheti és kezelheti az ellátottnak, törvényes képviselőjének és a térítési díjat megfizető személynek, valamint a fenntartó és a szociális szolgáltató, szociális intézmény alkalmazottjának a fenntartó és a szolgáltató, intézmény által kezelt személyes adatait, és betekinthet a személyes gondoskodást nyújtó ellátásra irányuló jogviszony keletkezésével, fennállásával és megszűnésével összefüggő iratokba, kérheti azok bemutatását, és azokról másolatot készíthet.
* A 20/C. § alapján a kincstár a személyes gondoskodást nyújtó szociális ellátások, szolgáltatások finanszírozásának ellenőrzése céljából nyilvántartást vezet.

S z e g e d, 2025. február

 Zsótér Ágnes főigazgató

 s.k.